সরেজমিন ও পুলিশ সূত্রে জানাযায়, গোপন সূত্রে সংবাদ পেয়ে এএসপি (সার্কেল) মিয়া মোহাম্মদ আশিস বীন হাসান ও কাশিনাথপুর ফাঁড়ির এনচার্জ আশরাফুল আলম মঙ্গলবার দিনগত রাত ১ টার দিকে বাবু পাড়ার রফিকুল ইসলাম ও শুকুর শেখের বাড়িতে অভিযান চালান। এসময় পুলিশ ঘটনা স্থলে আসামীদের এসিআই কোম্পানীর ফ্লুক্লক্্র-৫০০ (এন্টিভায়োটিক) ওষুধ মেশিনে তৈরিরত অবস্থায় আটক করে। পরে তাদের দেওয়া তথ্য অনুযায়ী ওই দুই বাড়ি থেকে ওষুধ তৈরির কোটি টাকা দামের মেশিন, জীবন রক্ষাকারী নকল ফ্লুক্লক্্র-৫০০ ট্যাবলেট, ঔষুধ তৈরির নকল কাচাঁমাল, বিভিন্ন ধরণের যৌন উত্তেজনার ওষূধের মোড়ক উদ্ধার করে। আটককৃত বদিউর রহমান জানান, ঢাকার পুরানো পল্টনের আজাদ সেন্টারে আমাদের মালিক থাকেন। তার নাম শাহেদ মির্জা। তিনি আমাদের কাছে কাঁচামাল সবরাহ করে থাকেন। ওষূধ তৈরির মেশিন তিনি দিয়েছেন। আমরা ঔষূধ তৈরি করে শাহেদ মির্জার নিকট ঢাকায় পাঠিয়ে থাকি। তিনি ঢাকা থেকে সারা দেশে এ ওষূধ সরবরাহ করে থাকেন। আমরা সবাই ময়মনসিংহ থেকে প্রশিক্ষ গ্রহণ করেছি।